laion/Wikipedia-Exotic huggingface dataset:
Simply Believe

Simply Believe (בעברית: פשוט להאמין) הוא אלבום האולפן ה-14 של הזמרת הוולשית בוני טיילר. הוא יצא לאור ב-13 באפריל 2004, על ידי חברת התקליטים סוני מיוזיק אנטרטיינמנט. מתוך האלבום יצא הסינגל המצליח "Si demain... (Turn Around)", שהפך לאחד מהשירים הנמכרים ביותר בכל הזמנים בצרפת. האלבום הגיע למקום ה-18 במצעד שבצרפת. לאחר יציאת האלבום המצליח Heart Strings, בשנה שקדמה לשנת הוצאת האלבום הזה, החלה טיילר לעבוד על אלבום חדש. בעת שחשבה על קונספט עבור האלבום, פנתה אליה קארין אנטון והצהירה בפנייה כי היא כתבה גרסה בשפה הצרפתית ללהיט שלה "Total Eclipse of the Heart" ותהתה האם היא תרצה להקליט אותה יחד איתה. לאחר שטיילר התרשמה מהגרסה הצרפתית שאנטון כתבה עבורה, היא טסה לפריז, צרפת על מנת שיוכלו להקליט את השיר. בהמשך, הקליטו גם את "It's a Heartache". מידע על האלבום Simply Believe באתר MusicBrainz מידע על האלבום Simply Believe באתר AllMusic האלבום Simply Believe באתר Discogs האלבום Simply Believe באתר ספוטיפיי האלבום Simply Believe באתר Yandex.Music (ברוסית) האלבום Simply Believe באתר יוטיוב Simply Believe by Bonnie Tyler, Apple Music (באנגלית) Disque en France, web.archive.org, ‏2012-03-07 lescharts.com - Bonnie Tyler - Simply Believe, lescharts.com BONNIE TYLER SIMPLY BELIEVE
סטיבן סיילאס

סטיבן סיילאס (באנגלית: Stephen Silas; נולד ב-6 באוגוסט 1973) הוא מאמן כדורסל אמריקאי, המשמש כמאמנה הראשי של קבוצת יוסטון רוקטס מליגת ה-NBA. בנו של הכדורסלן ומאמן העבר פול סיילאס. סיילאס נולד בעיר בוסטון שבמסצ'וסטס, בזמן שאביו פול שיחק בבוסטון סלטיקס, ובין השנים 1992–1996 למד באוניברסיטת בראון אשר בפרובידנס, רוד איילנד. בתקופת לימודיו שיחק בקבוצת הכדורסל של האוניברסיטה, ולאורך ארבע העונות רשם ממוצעים כוללים של 5.5 נקודות ו-2.5 ריבאונדים למשחק. בין השנים 1996–1999 עבד בהנהלת "ארגון הכדורסלנים בגמלאות" (National Basketball Retired Players Association). בשנת 1999 מונה סיילאס לסקאוט בקבוצת שארלוט הורנטס מליגת ה-NBA, אותה אימן אביו, ושנה לאחר מכן הצטרף לצוות האימון של הקבוצה. בעונות 2001 ו-2002 העפילו ההורנטס לחצי גמר האזור המזרחי בפלייאוף, בהובלתם של השחקנים ג'מאל משבורן ובארון דייוויס. לקראת עונת 2003/2004 מונה אביו למאמן קליבלנד קאבלירס, וסטיבן עבר יחד עמו בתור עוזר מאמן. באותה עונה שיחק בקליבלנד שחקן הרוקי לברון ג'יימס. בשנת 2005 עבר לשמש כסקאוט עבור וושינגטון ויזארדס, ובשנת 2006 מונה לעוזר מאמן בגולדן סטייט ווריורס, תחת המאמן הראשי דון נלסון. בעונתו האחרונה בתפקיד, 2009/2010, הדריך את הרוקי סטפן קרי. בדצמבר 2010 הצטרף לצוות האימון של שארלוט בובקאטס, לאחר שמינתה את אביו פול למאמנה הראשי. בעונת 2012/2013 נשאר בתפקיד תחת המאמן הנכנס מייק דנלאפ, וב-5 העונות הבאות שימש בשראלוט כעוזרו של סטיב קליפורד. בין דצמבר 2017 לינואר 2018 החליף את קליפורד החולה כמאמן הראשי של הקבוצה במשך 21 משחקים; לאורך התקופה רשמו ההורנטס מאזן של 9 ניצחונות ו-12 הפסדים. לקראת עונת 2018/2019 עבר לצוות האימון של דאלאס מאבריקס, לאחר 6 עונות רצופות בשארלוט. בשתי עונותיו בדאלאס שימש כעוזרו של המאמן ריק קרלייל, ועבד עם השחקן לוקה דונצ'יץ' בשתי עונותיו הראשונות ב-NBA. באוקטובר 2020 מונה למאמן הראשי של קבוצת יוסטון רוקטס, במקומו של מייק ד'אנטוני. פרופיל, באתר Sports-Reference סטטיסטיקות המכללות של סיילאס, באתר sports-reference.com אודות סטיבן סיילאס, באתר דאלאס מאבריקס סיילאס מצטרף לצוות האימון של הווריורס, באתר הקבוצה, 14 בספטמבר 2006 סיילאס עובר לצוות האימון של שארלוט, באתר mercurynews.com,‏ 23 בדצמבר 2010 קליפורד חוזר לאמן את ההורנטס, באתר USA Today,‏ 16 בינואר 2018 סיילאס מצטרף לצוות האימון של דאלאס, באתר הקבוצה, 24 במאי 2018 סיילאס מונה למאמן הראשי של הרוקטס, באתר הקבוצה, 30 באוקטובר 2020
Wings (אלבום)

Wings (בעברית: כנפיים) הוא אלבום האולפן ה-15 של הזמרת הוולשית בוני טיילר. הוא יצא לאור ב-14 במאי 2005, על ידי חברת התקליטים סטיק מיוזיק. מתוך האלבום יצא הסינגל "Louise", שזכה להצלחה מתונה ברחבי העולם. בשנת 2006, יצא האלבום בשנית אך שמו שונה ל-Celebrate ועטיפתו הייתה שונה גם כן. האלבום הגיע למקום ה-133 במצעד האלבומים שבצרפת. הסינגל היחיד של האלבום "Louise" הופץ בסמוך לצאת Celebrate ב-19 ביוני 2006. טיילר צילמה קליפ לסינגל זה, בספינה טרופה על חוף תוניסיה. מטרת הוצאת הסינגל, היה לעזור בקידום המכירות של שתי הגרסאות של האלבומים: Wings ו-Celebrate. האלבום הופק על ידי ג'ון סטייג'. כלפי האלבום הופנו ביקורות חיוביות ומעורבות, תוך שב-AllMusic הוא קיבל דירוג של שלושה וחצי כוכבי זהב, מתוך חמישה בסך הכול. מידע על האלבום Wings באתר MusicBrainz מידע על האלבום Wings באתר AllMusic האלבום Wings באתר Discogs האלבום Wings באתר ספוטיפיי Bonnie Tyler - Wings, Discogs (באנגלית) Album Search for "louise", AllMusic (באנגלית) Bonnie Tyler - Celebrate, Discogs (באנגלית) lescharts.com - Bonnie Tyler - Wings, lescharts.com Wings - Bonnie Tyler | Credits | AllMusic (באנגלית אמריקאית), נבדק ב-2020-10-29 Wings - Bonnie Tyler | Songs, Reviews, Credits | AllMusic (באנגלית אמריקאית), נבדק ב-2020-10-29
Slow Hands (שיר של אינטרפול)

Slow Hands הוא שיר של להקת האינדי רוק האמריקאית אינטרפול. השיר יצא לאור ב-16 באוגוסט 2004 כסינגל הבכורה מאלבום האולפן השני של הלהקה Antics להורדה דיגיטלית, ומאוחר יותר ב-13 בספטמבר באותה השנה על גבי תקליט ותקליטור. ביוני 2005 יצא מחדש השיר כסינגל האחרון מאותו האלבום. בשנת 2010 פרסמה הראפרית אזיליה בנקס גרסת כיסוי שלה לשיר, אותה הוציאה כסינגל בשנת 2020. מידע על הסינגל "Slow Hands" באתר מיוזיק בריינז מידע על היצירה "Slow Hands" באתר Discogs סרטון השיר "Slow Hands" באתר יוטיוב Hear Azealia Banks cover Interpol’s “Slow Hands”, The FADER (באנגלית) Official Singles Chart Top 100 | Official Charts Company, www.officialcharts.com (באנגלית) אינטרפול במצעד Alternative Airplay, באתר בילבורד
פארק הנשיאים

פארק הנשיאים (באנגלית: Presidents Park) הוא גן פסלים ומוזיאון פתוח שהיה ממוקם בוויליאמסבורג, במדינת וירג'ינה שבארצות הברית. בגן, ששטחו 40 דונמים, מוצגים פסלים של 43 מנשיאי ארצות הברית (פרוטומות של הנשיאים), שגובהם נע בן 5.5 ל־6.1 מטרים - כל הנשיאים מאז ג'ורג' וושינגטון ועד ג'ורג ' ווקר בוש. הפסלים פוסלו על ידי הפסל דייוויד אדיקס (David Adickes) מיוסטון שבטקסס. אדקינס רצה להציב את הפסלים בוושינגטון די. סי. בירת ארצות הברית, אולם לא קיבל אישורים לכך, ולכן יצר קשר עם היזם ניומן. אדיקס קיבל את השראתו ליצירת הפסלים בעת שחלף ליד בהר ראשמור, בשובו חזרה מטיול בקנדה. הפרק נפתח במרץ 2004 על ידי היזם המקומי אוורט "היילי" ניומן השלישי (Everette H."Haley" Newman III), אשר העביר את הפסלים מיוסטון לוירג'ינה במספר משלוחים מאז שנת 2000. הפרק נקלע לבעיות כלכליות, ולכן לא הוסיף נשיאים נוספים לאחר בוש (פסלו של ברק אובמה היה צפוי לעלות 60,000 דולר אמריקאי, והפארק לא יכול היה לרוכשו). כישלונו של הפארק נבע ממיקומו (הוא היה ממוקם מאחורי מלון, כך שלא ניתן היה לראותו מהכביש הראשי, וכן בשל מרחקו מאתרי תיירות אחרים בווירג'יניה - כגון ויליאמסבורג הקולוניאלית). הפארק נסגר ב-30 בספטמבר 2010. הפארק עוקל, ומכרז למכירתו נקבע ל-26 באפריל 2012, אולם המכרז לא יצא לפועל. נושי הפארק העמידו למכירה את שטח הפארק (ללא הפסלים) ב-28 בספטמבר 2012. כוונתם של הנושים הייתה להשמיד את הפסלים. הפסלים הוצאו מהפארק עד ינואר 2013 והועברו לאחסון על ידי האוורד הנקינס (Howard Hankins). ערוץ נשיונל ג'יאוגרפיק הפיק תוכנית על מאמצי הנקינס להצלת הפסלים. בעקבות פתיחת גן הפסלים בווירג'יניה, האמן דייוויד אדקינס פסל פסלים זהים נוספים, והקים בשנת 2004 גן פסלים ומוזיאון פתוח, בעיירה ליד, שבמדינת דקוטה הדרומית. פארק זה שהופעל על ידי האמן עצמו, נסגר אף הוא עקב קשיים כלכליים, והפסלים הועברו לאתרים שונים ברחבי המדינה. • Karin Brulliard, Following the Leaders Presidents Park Overwhelms Visitors, Overcomes Skepticism, וושינגטון פוסט Monday, July 19, 2004; Page B01 מדיה וקבצים בנושא פארק הנשיאים בוויקישיתוף אתר רשמי של הפארק (בעת שפעל) תיאור הפארק וקורותיו במגזין מכון הסמית'סוניאן הסרט המתאר את הצלת הפסלים באתר ערוץ נשיונל ג'יאוגרפיק תיאור הפארק ומידע היסטורי ההיסטוריה של הפארק, וכישלונו הכלכלי הסיבות לכישלון הפארק כתבה על הפארק הנטוש באתר insider הסרט באתר ערוץ נשיונל ג'יאוגרפיק תיאור הפארק בדקוטה וההיסטוריה שלו
אריק קפלון

אריק קפלון (נולד ב-26 באוקטובר 1958) הוא במאי קולנוע ותסריטאי ישראלי. קפלון נולד וגדל במוסקבה, רוסיה. בשנת 1976 החל ללמוד רפואה באוניברסיטה ברוסיה, אולם פרש מהלימודים בשנת 1978. בשנת 1980 עלה לישראל, וב-1981 החל ללמוד קולנוע באוניברסיטת תל אביב. במהלך לימודיו ולאחריהם כתב וביים מספר סרטים, חלקם סרטי עלילה קצרים, ואחרים סרטים תיעודיים. בין סרטיו מהתקופה ההיא: "סולו לטובה" (1986), "מהגרים" (1987) ו"פשע חופשי" (1990). את סרטו הבולט ביותר, "החברים של יאנה", כתב וביים קפלון בשנת 1999. העלילה עוקבת אחר שתי משפחות של עולים חדשים, תוך התמקדות בסיפור האהבה של אלי (ניר לוי) ויאנה (אוולין קפלון, אשתו של אריק קפלון), על רקע מלחמת המפרץ. הסרט זכה להצלחה רבה ולביקורות משבחות. בטקס פרסי אופיר גרף עשרה פרסים, בהם לארבעת השחקנים הראשיים ושחקני המשנה, ולקפלון עצמו בקטגוריות הבימוי והתסריטאות הטובים ביותר. לאחר מכן זכה הסרט בפרס וולג'ין בפסטיבל הקולנוע ירושלים, הופץ ברחבי העולם. הסרט זכה בפרסים מיוחדים, שרובם הוענקו לקפלון עצמו, בפסטיבלים לקולנוע בפורטוגל, צ'כיה, מונפלייה, ארצות הברית, איטליה, רוסיה ובפיליפינים, והשתתף בפסטיבלים בצרפת, סין, קנדה ובגרמניה. קפלון לימד תסריטאות וקולנוע בבית הספר קמרה אובסקורה, אוניברסיטה הפתוחה, אוניברסיטת תל אביב, בית הספר סם שפיגל לקולנוע ולטלוויזיה, ואוניברסיטת אריאל בשומרון. בשנת 1997 נישא לשחקנית אוולין קפלון. ב-2000 עבר קפלון, יחד עם אשתו, להתגורר בלוס אנג'לס, ופיתח את הקריירה הקולנועית שלו. הזוג חזר לישראל בשנת 2003. בשנת 2001 נולדה בתם המשותפת, איה. אריק קפלון, במסד הנתונים הקולנועיים IMDb (באנגלית) אריק קפלון, באתר ארכיון הסרטים הישראלי בסינמטק ירושלים
עונת 2011/2012 בליגה הבלקנית בכדורסל

עונת 2011/2012 בליגה הבלקנית בכדורסל (BIBL) הייתה העונה ה-4 של תחרות אירופית זו לקבוצות כדורסל. המשחק הראשון במסגרת שלב הבתים התקיים ב-11 באוקטובר 2011 והגמר נערך ב-21 באפריל 2012. בתחרות השתתפו 12 קבוצות, 2 מבולגריה, 2 ממקדוניה, 2 ממונטנגרו, 2 מישראל 2 מסרביה, 1 מבוסניה והרצגובינה ו-1 מרומניה. לראשונה השתתפו קבוצות מישראל. לעונה זו נרשמו למפעל כ-12 קבוצות ששובצו לשני בתים של כ-6 קבוצות. הקבוצות שיחקו במתכונת של שני סבבים, בית וחוץ נגד כל אחת מקבוצות הבית, בסך הכל כ-10 משחקים, כאשר הראשונה בכל בית מעפילה ישירות לפיינל פור והקבוצות שסיימו במקום ה-2 וה-3 בכל בית מעפילות לפלייאוף ההצלבה נגד יריבות מהבית המקביל. הפועל גלבוע גליל זכתה באליפות הליגה בפעם הראשונה. הקבוצות שסיימו במקומות 2 ו-3 בכל בית עלו לסיבוב זה לסדרת הטוב מ-3. טורניר הפיינל פור התקיים לראשונה בישראל בהיכל הספורט גן נר [הקבוצה לא הופיע לצמד משחקים, אחד כנגד הפועל תל אביב ואחד נגד נפרדק רובין בגינם ספגה שני הפסדים טכנים 20-0]
Rocks and Honey

Rocks and Honey (בעברית: סלעים ודבש) הוא אלבום האולפן ה-16 של הזמרת הוולשית בוני טיילר. הוא יצא לאור ב-8 במרץ 2013, על ידי חברות תקליטים שונות. מתוך האלבום יצא הסינגל "Believe in Me", איתו ייצגה טיילר את הממלכה המאוחדת באירוויזיון 2013. בנוסף, יצאו שני סינגלים נוספים. האלבום הגיע למקום ה-13 במצעד האלבומים העצמאיים של חברת המצעדים הרשמית. האלבום הופק על ידי דייוויד הוף ויצא בסמוך לאירוויזיון 2013, מה שגרם לכך שהוא זכה להצלחה רבה ברחבי העולם. הביקורות כלפיו היו חיוביות מאוד, תוך שהוא הפך לאחד מהאלבומים האהובים ביותר של טיילר על מבקרי המוזיקה. ב-So So Gay הוא קיבל ציון של חמישה כוכבי זהב מתוך חמישה בסך הכול. ב-Entertainment Focus וב-Music-News קיבל דירוג של ארבעה כוכבי זהב, בעוד שב-The Yorkshire Times קיבל דירוג של חמישה כוכבי זהב. מידע על האלבום Rocks and Honey באתר MusicBrainz מידע על האלבום Rocks and Honey באתר AllMusic האלבום Rocks and Honey באתר Discogs האלבום Rocks and Honey באתר ספוטיפיי זיקס • לברדור • אקסר • סלטיק סוואן • האחים וורנר Rocks and Honey by Bonnie Tyler, Apple Music (באנגלית) Eurovision News, Participants News, Eurovision Participants, Fans, Eurovision UK: Holding out for a hero – it is Bonnie Tyler with Believe in me - ESCToday.com, Eurovision News, Polls and Information by ESCToday, ‏2013-03-07 (באנגלית) Bonnie Tyler - This Is Gonna Hurt, Discogs (באנגלית) Bonnie Tyler - Love Is The Knife, Discogs (באנגלית) Official Independent Albums Chart Top 50 | Official Charts Company, www.officialcharts.com (באנגלית) Album Review: Bonnie Tyler - Rocks and Honey | So So Gay magazine, web.archive.org, ‏2013-05-13 Carys Jones, Bonnie Tyler – Rocks and Honey album review (באנגלית) Bonnie Tyler, Music-News.com (באנגלית) Yorkshire Times, Bonnie Tyler - Rocks and Honey, Yorkshire Times(הקישור אינו פעיל)
פוקואיזאורוס

פוקואיזאורוס (שם מדעי: Fukuisaurus; מילולית: "הלטאה של פוקואי") הוא סוג של דינוזאור צמחוני מקבוצת האורניתופודה שחי ביפן במהלך הקרטיקון לפני 125 מיליון שנה מזמננו. במראהו היה קרוב לאיגואנודון, אך היה קטן יותר והיה מאבות ההדרוזאוריים. הוא התגלה בתצורת קיטדני (אנ') שבהונשו, יפן, ותואר בשנת 2003. סוג זה כלל מין אחד - Fukuisaurus tetoriensis, הקרוי על שם קבוצת טטורי (Tetori Group). בהמשך התגלו ממצאים נוספים שהשתייכו לסוג זה. הפוקואיזאורוס היה אורניתופוד קטן יחסית והחוקר גרגורי ס. פאול העריך ב-2010 שהגיע לאורך 4.5 מטרים ולמשקל 400 קילוגרם. בדומה לאיגואנודון היה בעל גפיים קדמיות קצרות בעלות מעט זיזים על הכפות והיה בעל חוליות זנב גדולות שעזרו ליציבה. היו לו לסתות קצרות עם חוטם כפוף כמו של האלטירינוס, ובתוך הלסת שורה של שיניים קצרות אחוריות שעזרו לטחינת מזון. הוא התקיים ביערות של יפן מלפני 125 מיליון שנה, אולי בעדרים קטנים כמו קרוביו וניזון מעלים או מצמחייה קרקעית. החוקרים חלוקים על שיוכו אף שמוסכם שהוא שייך לקבוצה איגואנודונטיה. חלק מהחוקרים רואים בו בן למשפחת האיגואנודוניים בעוד אחרים רואים בו דמוי הדרוזאור. כיום הוא נחשב לטקסון ללא מקור בקבוצה אנקילופולקסיה. מדיה וקבצים בנושא פוקואיזאורוס בוויקישיתוף פוקואיזאורוס, באתר האנציקלופדיה של החיים (באנגלית) פוקואיזאורוס, באתר GBIF (באנגלית)
פולגורותריום

פולגורותריום (שם מדעי: Fulgurotherium; פירוש השם: "בהמת/חית ברק", זאת אף על פי שהסיומת "therium" נהוגה בעיקר אצל יונקים) הוא סוג של דינוזאור צמחוני קטן ממשפחת ההיפסילופודוניים שחי באוסטרליה בתור הקרטיקון לפני 99 עד 96 מיליון שנה מזמננו. הוא היה קרוב של הלילינזאורה שגם חי באוסטרליה של הקרטיקון. כיום רואים בו טקסון מוטל בספק. דינוזאור זה התגלה בתצורת גרימן קריק (אנ') בניו סאות' ויילס והתגלה ממנו ממצא של עצם ירך בודדת. הסוג תואר בידי פרידריך פון הינה (אנ') ב-1932. היה זה דינוזאור קטן באורך של מטר עד מטר וחצי שבתחילה נחשב לתרופוד הקרוב לאורניתומימיים. עם זאת מבנה הרגל הזכיר רגליים של היפסילופודוניים כמו ההיפסילופודון והוא נחשב לאורניתופוד פרימיטיבי וקטן. עם זאת ממצאים שלו ממפרץ הדינוזאור (אנ') בויקטוריה מכיל ממצאים של אורניתופודים רבים הדומים לו וחסרי הבחנה, כך שהוא נחשב לטקסון מוטל בספק. מדיה וקבצים בנושא פולגורותריום בוויקישיתוף פולגורותריום, באתר GBIF (באנגלית)
פנחס לביא

פנחס לביא (4 בספטמבר 1935 – 31 ביולי 2020) היה דיפלומט ישראלי; שגריר ישראל בסווזילנד והרפובליקה הדומיניקנית. אביו, שמואל לוברט, נולד באסטרחן, רוסיה. הוריו של שמואל עלו לישראל בשנת 1933, התיישבו בפרדס חנה והיו בעלי פרדסים וחקלאים. שמואל היה סוחר עורות ופרוות; בעקבות כך, הגיע ליריד העורות והפרוות בלייפציג, שם פגש את אשתו יהודית מור, ילידת העיר, שלאביה היה עסק של עורות ופרוות. הם התחתנו בשנת 1925 בלייפציג, בה נולד כעבור שנה בנם הראשון אריה. פנחס לוברט (לימים לביא) נולד בשנת 1935 בדנציג. בשנת 1938 עלתה המשפחה לארץ ישראל. הם התיישבו בפרדס חנה ועסקו בחקלאות ובפרדסנות. הוא למד בבית הספר הימי כפר גלים ויחסים בינלאומיים באוניברסיטה הפתוחה. בשנים 1964–1968 היה סגן ראש משלחת משרד הביטחון במלאווי, בראשותו של פנחס גונן, שאימנה את הצבא המקומי לאחר קבלת העצמאות מהבריטים. בעת שהותו בשליחות בחו"ל עיברת את שם משפחתו והחליפו מלוברט ללביא, בהתאם לדרישתו של דוד בן-גוריון להחלפת שמות משפחה לועזיים בעבריים. בשנת 1970 נשלח לתאילנד, בה היה קצין המנהלה ונספח העיתונות בשגרירות ישראל בבנגקוק עד לשנת 1974. ב-1972 היה אחד מששת אנשי משרד החוץ שהוחזקו כבני ערובה בשגרירות ישראל בבנגקוק בידי פלסטינים מארגון "ספטמבר השחור". בשנים 1974–1979 עבד באגף הכספים במשרד החוץ: כעוזר מינהלי, ראש מדור חו"ל ומנהל מחלקת תשלומי פרט. בשנים 1979–1984 שירת בפריז כיועץ וכקצין מנהלה אזורי לספרד, פורטוגל וצרפת. בשנת 1984 ובשנים 1990–1993 שימש כמנהל מחלקת שיגור קליטה ופרט, בשנים 1984–1986 היה מזכיר קרן ריפוי, אגף מינהל. בשנים 1986–1990 שירת בניו יורק כיועץ וכקצין מנהלה אזורי לאטלנטה, בוסטון, מיאמי ופילדלפיה. בשנים 1993–1995 כיהן לביא כשגריר במבבנה, סווזילנד ושגריר לא תושב במסרו, לסוטו. בשנים 1995–2000 כיהן לביא כשגריר בסנטו דומינגו, הרפובליקה הדומיניקנית; וכשגריר במדינות מאומנות: אנטיגואה וברבודה, ברבדוס, גרנדה, ג'מייקה, דומיניקה, האיטי, סנט וינסנט והגרנדינים, סנט לוסיה, סנט קיטס ונוויס. בשנת 2000 פרש לגמלאות ממשרד החוץ. פנחס לביא היה נשוי מ-1955 ועד למותו לרחל לביא, להם נולדו ארבעה ילדים. במהלך השנים אשתו עבדה בשגרירויות בהן שירת ובמשרד החוץ. פנחס לביא, באתר ההנצחה של משרד החוץ פלמ"חגיק בראש צוות המדריכים של החלוצים הצעירים במאלאווי, מעריב, 12 ביולי 1964. אברהם ארנון, "פרצתי בבכי כשהודיעו לי שאבא בין בני הערובה", ידיעות אחרונות, 29 בדצמבר 1972, עמ' 4. אמיר בוחבוט‏, בן גוריון לחץ על החיילים: "החליפו לשמות עבריים", באתר וואלה, 3 ביוני 2014 חגי קרן-צבי, ... ועכשיו כולם מחכים לעיראקים, ידיעות אחרונות, 18 במרץ 1971, עמ' 24. קצין המינהלה הגיע מבאנגקוק, דבר, 23 בינואר 1973, עמ' 2. ג'ורג' ליאונור, התאים הבהירו למחבלים כי בשום פנים לא יורשו לצאת עם בני-הערובה מהמדינה, מעריב, 31 בדצמבר 1972, עמ' 3. המחבלים יצאו במטוס מיוחד מבנגקוק לקהיר אחר ששחררו בני-הערובה והסגירו נשקם, מעריב, 29 בדצמבר 1972, עמ' 3. נעמי גל, כל העולם חזית, ידיעות אחרונות, 6 במרץ 1991, עמ' 14.
עמק קוננט (אנטארקטיקה)

עמק קוננט (באנגלית: Conant Valley) הוא עמק בחלק הדרומי של הרי דרווין, בארץ אואטס, שבאנטארקטיקה. העמק ממוקם בין מצוק דנקן, ורמת קומיוניקיישן. העמק נפתח לקרחון הת'רטון. העמק נמצא בגובה של 1,232 מטרים מעל פני הים. העמק נקרא על שמו של ניל קוננט (Neil Conant), מפעיל מערכות תקשורת במשך 15 עונות מחקר (קיצים אנטארקטיים) בין השנים 1984–2001, מהם שלושה קיצים שירת בתחנת סיפל, וביתרה שירת בתחנת הקוטב הדרומי (תחנה האנטארקטית אמונדסן-סקוט). עמק קוננט באתר הסקר הגאולוגי של ארצות הברית עמק קוננט באתר הגאזט האנטארקטי של ממשלת אוסטרליה עמק קוננט באתר הגאזט האנטארקטי המשווה SCAR של ממשלת אוסטרליה תצלום לוויין של אזור עמק קוננט מפת אזור עמק קוננט מחשבון מרחקים - המרחק מעמק קוננט לאתרים סמוכים מידע גאוגרפי והיסטורי מידע גאוגרפי
רינכניה

רינכניה (שם מדעי: Rinchenia) הוא סוג של דינוזאור תרופוד ממשפחת האובירפטוריים שהתגלה בתצורת נמגט (אנ') במדבר גובי שבמונגוליה, וחי במשך הקרטיקון העליון, כ-70 מיליון שנה לפני זמננו. סוג זה תואר למדע בשנת 2004 והכיל מין יחיד - Rinchenia mongoliensis. הסוג נקרא לכבוד החוקר רינחן ברסבולד (אנ') - אשר סיווג אותו לראשונה, תחילה כמין של קרוב משפחתו המוכר - האובירפטור, אך מספר הבדלים במבנה השלד הפרידו אותו לסוג שונה. כמה חוקרים ראו בו טקסון בטל, אך מחקר מ-2004 ראה בו סוג תקף. הרינכניה נחשב לאחד מהגדולים שבבני משפחתו, באורך של 1.5 עד 2.5 מטרים, והיה בעל גולגולת גבוהה וקצרה בעלת כיפה קמורה בקצותיה ומקור קרני נוקשה, ובתוכו שיניים קטנות. הוא היה בעל שלד קל משקל, עם רגליים אחוריות חזקות כשל יען, אגן ירכיים רחב וגפיים קדמיות קטנות יחסית. ייתכן שהיה מכוסה בנוצות, בדומה לתרופודים אחרים. דינוזאור זה התאים לתנועה מהירה לאורך מדבר גובי הקדום והיה אוכל צמחים או אוכל כל, שחי בדומה לאובירפטור. מדיה וקבצים בנושא רינכניה בוויקישיתוף רינכניה, באתר האנציקלופדיה של החיים (באנגלית) רינכניה, באתר GBIF (באנגלית)
See You Again (שיר של מיילי סיירוס)

"See You Again" (בעברית: "לראות אותך שוב") הוא סינגל הבכורה של הזמרת האמריקאית מיילי סיירוס. הוא יצא לאור ב-29 בדצמבר 2007 כסינגל המוביל מהאלבום Meet Miley Cyrus, אלבום הפסקול השני של הסדרה המקורית של ערוץ דיסני, האנה מונטנה, ואלבום האולפן הראשון של סיירוס. הוא נכתב על ידי סיירוס (תחת השם דסטיני הופ סיירוס) עם מפיקי השיר אנטונינה ארמאטו וטים ג'יימס. מאוחר יותר הוא חודש בגרסת רמיקס על ידי רוק מאפיה כסינגל השני מאלבום האולפן השני של סיירוס, Breakout. מבחינה מוזיקלית השיר הוא מסוגת דאנס-רוק ומכיל השפעות מז'אנרים מוזיקליים שונים, כולל מוזיקה אלקטרונית. מבחינה לירית, השיר מדבר על רומנטיקה של גיל העשרה. "See You Again" זכה לשבחים ממבקרי המוזיקה, עם רבים שהחמיאו להרכב השיר ולקולה של סיירוס. זה היה השיר הראשון שלה שהצליח מסחרית; השיר גרם לפריצתה בפני קהלים חדשים ומדינות חדשות, וסלל את הדרך ללהיטים עתידיים. השיר הפך לסינגל המצליח ביותר של סיירוס באותה תקופה בכך שהגיע למקום ה-10 במצעד הבילבורד הוט 100 האמריקאי. מיקום השיא הגבוה ביותר שלה בעולם היה במקום הרביעי בהוט 100 הקנדי. אף על פי שקליפ רשמי לשיר מעולם לא צולם, השיר קיבל קליפ שיווקי לגרסת הרמיקס, שנלקח מהופעתה של סיירוס במשחקי ערוץ דיסני לשנת 2008. השיר קודם באמצעות שפע של הופעות חיות ששודרו בטלוויזיה. השיר נכלל ברשימת השירים שבוצעו בסיבובי ההופעות של סיירוס, "Best of Both Worlds Tour", "Wonder World Tour" ו"Gypsy Heart Tour". מידע על היצירה "See You Again" באתר מיוזיק בריינז מידע על הסינגל "See You Again" באתר מיוזיק בריינז מידע על היצירה "See You Again" באתר Discogs מילות השיר "See You Again" באתר Genius סרטון השיר "See You Again" באתר יוטיוב מידע על הרצועה "See You Again" באתר ספוטיפיי מיילי סיירוס, אנטונינה ארמאטו וטים ג'יימס "ARIA Charts – Accreditations – 2008 Singles" "British single certifications – Miley Cyrus – See You Again" "Latest Gold / Platinum Singles"
אלכסנדר דאלרימפל

אלכסנדר דאלרימפל (באנגלית: Alexander Dalrymple‏; 24 ביולי 1737 – 19 ביוני 1808) היה גאוגרף סקוטי וההידרולוג הראשי של האדמירליות הבריטית. הוא היה התומך העיקרי בתיאוריה שקיימת יבשת עצומה שלא התגלתה בדרום האוקיינוס השקט, טרה אוסטרליס אינקוגניטה. הוא הפיק אלפי תרשימים ימיים, מיפה לראשונה ימים ואוקיינוסים, ותרם משמעותית לבטיחות הספנות. התיאוריות שלו עוררו מספר משלחות בחיפוש אחר ארץ מיתית זו, עד שמסעו השני של ג'יימס קוק (1772–1775) הביא למסקנה שאם היא קיימת, היא נמצא דרומה יותר מקו רוחב °‏65 של קו הרוחב הדרומי. דאלרימפל נולד בניו-היילס, ליד אדינבורו, האחד-עשר מתוך חמישה-עשר ילדיהם של סר ג'יימס דאלרימפל ואשתו ליידי כריסטיאן המילטון, בתו של הרוזן מהאדינגטון. הוא נסע ללונדון בשנת 1752 ומונה לעבוד בחברת הודו המזרחית הבריטית, והוצב לראשונה במדרס. הוא הגיע למדרס בשנת 1753. בזמן שהיה עם חברת הודו המזרחית הוא התעניין באפשרויות הסחר עם הודו המזרחית וסין, ובהמשך ניהל משא ומתן על הסכם עם הסולטאן סולו וביקר בקנטון בגיל 22. הוא נבחר לסגן מושל זמני על ידי מועצת מנילה עם עזיבתו של דוסון דרייק ב־29 במרץ 1764. לאחר מכן הוא עזב את מנילה ב -10 באפריל לפגישה עם הסולטן אלימודין הראשון. בשנת 1765 חזר ללונדון שם נבחר לעמית של החברה המלכותית. שם התוודע למהנדס האזרחי ג'ון סמיטון, שבמהלך מחקריו על טחנות רוח תכנן סולם תיאורי לציון מהירות הרוח. סולם זה פורסם בעיתון שעבורו הוענק לו מדליית קופלי. בספר – "סולם מהירות הרוח: סולם הבופור" מספר הסופר סקוט הולר כי מסעותיו של דאלרימפל שכנעו אותו. שסולם סטנדרטי למדידת מהירות הרוח בים יהיה בעל ערך רב עבור המלחים, וכי הוא כלל את הסולם של סמיטון בעבודתו בניווט מעשי, שכתב בסביבות 1790 אך מעולם לא פורסם. הוא האמין כי דאלרימפל העביר מידע זה לפרנסיס בופורט, שמאוחר יותר זיקק את סולם הרוח הנושא את שמו. תוך כדי תרגום כמה מסמכים ספרדיים שנתפסו בפיליפינים בשנת 1762, מצא דאלרימפל את עדותו של לואיס ואס דה טורס שהוכיח על קיום מעבר ימי דרומית לגינאה החדשה המכונה מצר טורס. גילוי זה הביא את דאלרימפל לפרסם את האוסף ההיסטורי של מסעות ותגליות בדרום האוקיינוס השקט בשנים 1770–1771, שעורר עניין רב בדבר טענתו לקיומה של יבשת לא ידועה, שכונתה "טרה אוסטרליס", על ידו ועל ידי קרטוגרפים שקדמו לו. בינתיים, ג'יימס קוק מונה במקומו להוביל את המשלחת לדרום האוקיינוס השקט אשר בשנת 1770 גילתה את החוף המזרחי של אוסטרליה. בשנת 1772 פרסם דאלרימפל את מערך הגרפים הראשון שלו, ארבעה מהם היו מהים סביב סולו. בשנת 1779 הוא עמד בראש המשרד ההידרולוגי של חברת הודו המזרחית, ושל משרד האדמירליות בשנת 1795. בשנת 1782 נבחר דאלרימפל כחבר זר באקדמיה המלכותית השוודית למדעים. מדיה וקבצים בנושא אלכסנדר דאלרימפל בוויקישיתוף אלכסנדר דאלרימפל, באתר אנציקלופדיה בריטניקה (באנגלית) Howard T. Fry, Alexander Dalrymple (1737-1808) and the Expansion of British Trade, London, Cass for the Royal Commonwealth Society, 1970 Portrait of Alexander Dalrymple, web.archive.org, ‏2015-04-02 Dictionary of National Biography, Dalrymple, Alexander (1737–1808), hydrographer by Andrew S. Cook Dalrymple, Alexander (ca. 1790). Practical Navigation. Printer's proof. National Library of Scotland, shelfmark Nha.M90 (3)
McCartney III

McCartney III הוא אלבום האולפן ה-18 של פול מקרטני, שיצא לאור ב-18 בדצמבר 2020, על ידי חברת התקליטים קפיטול רקורדס. האלבום הוא השלישי בסדרת האלבומים McCartney, אחרי McCartney שיצא ב-1970 ו-McCartney II שיצא ב-1980. האלבום קיבל מועמדות בטקס פרסי גראמי ה-64 בקטגוריה אלבום הרוק הטוב ביותר. בשלהי 2020 פורסם כי פול מקרטני צפוי להוציא אלבום שהוקלט כולו בביתו, בסאסקס, בריטניה, בעת סגר שהוטל בעירו בעקבות מגפת הקורונה. זהו האלבום השלישי והמצופה בסדרת אלבומי McCartney, שיצאו כל אחד בראשיתו של עשור חדש ואופיינו בחדשנות סגנונית ומוזיקלית. האלבום ממשיך את הקו שהתוו קודמיו; גם הפעם מקרטני הפיק את האלבום בעצמו, בתנאי אולפן ביתי, וניגן על כל הכלים. את תהליך יצירת האלבום תיאר מקרטני כך: "מדי יום הייתי מקליט קטע עם כלי הנגינה שאיתו כתבתי את השיר, ובאופן הדרגתי, הייתי מלביש עליו שכבות מהקלטות קודמות; זה הסב לי הנאה מרובה. מדובר במוזיקה שהנך יוצר עבור עצמך, יותר מאשר מוזיקה שנועדה לשרת איזו תכלית. אז פשוט זרמתי עם מה שאני אוהב לעשות. לא שיערתי שייצא מזה אלבום." במהלך ההקלטות, ניגן פול בכלים ששימשו עבור ההקלטות באולפני אבי רוד בעידן הביטלס, וכמו כן בכלים שליוו את הזמר אלביס פרסלי. את עטיפת האלבום עיצב האמן אד רושה. פול מקרטני - כלי נגינה ושירה מידע על האלבום McCartney III באתר MusicBrainz מידע על האלבום McCartney III באתר AllMusic האלבום McCartney III באתר Discogs האלבום McCartney III באתר ספוטיפיי האלבום McCartney III באתר דיזר האלבום McCartney III באתר אפל מיוזיק האלבום McCartney III באתר טיידל עמי פרידמן, בהשראת הקורונה: אלבום חדש לפול מקרטני, באתר ישראל היום, ‏22 באוקטובר 2020